Case ID: 1117017
Sentence 722: Beləliklə, məhkəmə təqsirləndirilən şəxslər, zərərçəkmiş şəxsin hüquqi varisi və şahidləri dinləyərək iş materiallarını nəzərdən keçirib, iş üzrə əldə olmuş sübutları müqayisəli qaydada tədqiq edərək, sübutlara hərtərəfli və obyektiv qiymət verməklə belə hesab edir ki, Təqsirləndirilən şəxs2 yuxarıda qeyd edilən cinayət əməllərini törətməkdə təqsirli olması, yəni göstərilən şəraitdə zərərçəkmiş şəxsin ictimai borcunu yerinə yetirməsi ilə əlaqədar, xuliqanlıq niyyəti ilə Zərərçəkmiş şəxs2 qəsdən öldürdüyü, bununla yanaşı hadisənin baş verdiyi kafedə və həmin kafenin qarşısında şəxsən özü silah qismində istifadə olunan əşyadan istifadə etməklə öz qardaşı Təqsirləndirilən şəxs2 ilə bir qrup şəxs halında zərərçəkmiş şəxsə zor tətbiq olunması, özgənin əmlakını məhv etməsi ilə müşayiət olunan xuliqanlıq etmiş olduqları, hadisələrin baş vermə yeri, vaxtı və inkişafı ardıcıllığı, baş vermiş hadisə vaxtı özlərinin aktiv hərəkətlərinin məhz nədən ibarət olması barədə təqsirləndirilən şəxslərin cinayət işinin faktiki hallarına uyğun qarşılıqlı ziddiyyətli olmaqla öz mahiyyəti üzrə qismən etirafedici ifadələri ilə yanaşı, iş üzrə məhkəmə istintaqı, həmçinin iş üzrə ibtidai istintaq və məhkəmə istintaqı zamanı toplanmaqla məhkəmə baxışı zamanı tədqiq edilmiş yuxarıda qeyd edilən obyektiv sübutların məcmusu, zərərçəkmiş şəxsin hüquqi varisi, zərərçəkmiş şəxs və şahidlərin məhkəmə iclasında verdikləri və elan edilməklə tədqiq edilmiş ibtidai istintaq zamanı verdikləri ifadələr, maddi sübutlar, hadisənin baş vermə vaxtı və şəraiti və s. halları əks etdirməklə hadisə yerində quraşdırılmış təhlükəsizlik kameralarından köçürülməklə ibtidai istintaq və məhkəmə baxışı zamanı tədqiq olunmuş video görüntülər və məhkəmə iclasında elan edilmiş digər sənəd və iş materialları ilə tam sübuta yetirilmişdir.Göstərilənlərlə yanaşı məhkəmə xx xxxx 2019-cu il tarixdə tarixdə baş vermiş qeyd edilən hadisə ilə bağlı iş üzrə Təqsirləndirilən şəxs2 hadisə vaxtı Zərərçəkmiş şəxs2 öldürmək niyyəti olmadığı, sonuncuya təsadüfən bıçaqla xəsarətlər yetirmiş olduğu, öz qardaşı Təqsirləndirilən şəxs1 hadisə vaxtı kafenin içində və yaxud kafenin qarşısında hər-hansı bir qanunazidd hərəkətlərə yol vermədiyi, sonuncunun zərərçəkmiş şəxsə qarşı zor tətbiq olunması, özgənin əmlakını məhv etməsi ilə müşayiət olunan qərəzli xuliqanlıq əməlinin törədilməsində heç bir iştirakı olmadığı, onun özü hadisə vaxtı Zərərçəkmiş şəxs2 bıçaqla xəsarətlər yetirdikdən sonra qardaşı Təqsirləndirilən şəxs1 məhz zərərçəkmiş şəxs, mərhum Zərərçəkmiş şəxs2 köməklik göstərilərək xəstəxanaya aparılması üçün sonuncunun arxasınca qaçaraq hadisənin baş verdiyi «Dostum» kafesinin qapısını döyərək qapının açılmasını tələb etdiyi və məhz bununla bağlı kafenin şüşəsini əli ilə vurub sındırdığı, həmçinin iş üzrə digər Təqsirləndirilən şəxs1 hadisə vaxtı zərərçəkmiş şəxsə zor tətbiq olunması, özgənin əmlakını məhv etməsi ilə müşayiət olunan qərəzli hərəkətlərə yol vermədiyi və bununla bağlı onun özünün heç bir təqsiri olmadığı barədəki hissədə ifadələrinə tənqidi yanaşaraq hesab edir ki, Cabir və Təqsirləndirilən şəxs1ların bu kimi ifadələri öz məsuliyyətlərini yüngülləşdirmək məqsədi daşıyır və qeyd edildiyi kimi, onların yuxarıda qeyd olunan müvafiq cinayət əməllərini törətməkdə təqsirli olmaları iş üzrə zamanı toplanmış və tədqiq edilmiş obyektiv sübutların məcmusu ilə tam təsdiq olunmuşdur.